Férjhez ment Nicki Minaj | Cosmopolitan.hu
2019.10.22.@ 12.10
bejelentés esküvő házasság Instagram kenneth petty
Férjhez ment Nicki Minaj
A rapper alig egy éve jött össze a pasijával!
Nicki Minaj tavaly decemberben tette Insta-hivatalossá a kapcsolatát Kenneth Petty-vel, akivel valószínűleg nagyjából egy hónappal azelőtt jöttek össze. De Nicki már korábbról ismertre a pasit, mivel 16 éves korában is jártak egy darabig. És képzeld, a rapper azt mesélte, hogy Kenny volt az egyik első szerelme! Ugye milyen aranyos?
A pár pedig egyértelműen nagyon boldog most, hogy egy kicsit kevesebb, mint egy éve újra összejöttek! Néhány hónapja jegyezték el egymást, Nicki pedig már júniusban bejelentette, hogy be is nyújtották a kérelmüket a házassági engedélyhez. Sőt, az énekesnő néhány hónapra rá azt is megosztotta a rajongóival, hogy Kenneth-tel már a babát is tervezik!
„Úgy döntöttem, most visszavonulok, és a családalapításra koncentrálok. Tudom, hogy most boldogok vagytok. […] A rajongóimnak üzenem, hogy szeressék az életüket” – írta akkor egy Tweetben, amit azóta törölt.
Az egyik, a „nyugdíjazás” hírétől kiakadt fan kérdésére azért tisztázta a helyzetet: „ Az a tweet hirtelen felindulásból jött és nagyon érzéketlen voltam. Ne haragudjatok.”
Oké, bár az lehetséges, hogy Nicki még egy darabig nem vonul vissza, de az tuti, hogy a családalapítás még benne van a pakliban. Nicki és Kenneth ugyanis most végre összeházasodtak! A nagy hírt a rapper jelentette be Instán egy rövidke kis videóval, amin Mr. és Mrs. feliratú bögrék meg vőlegény-menyasszony mintájú baseball sapkák láthatók. A poszthoz csak annyit írt: „Onika Tanya Maraj-Petty 10•21•19”. Vagyis a mostantól használt hivatalos nevét és az esküvő dátumát.
Mi innen is sok boldogságot kívánunk Nickinek!
Címkék: bejelentés esküvő házasság Instagram kenneth petty Nicki Minaj